Zhantas/Cleaned-Uzbek_Wikipedia huggingface dataset:
Mir Said Kamol madrasasi

Mir Kamol madrasasi (Mir Said Kamol madrasasi; Mir Said Kamol sarrof madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar qarovsiz va ayanchli ahvolda qolib ketgan. 

 Tarixi 
Madrasa 1906—1907-yilda Buxoro amirligi poytaxtining Qultagiyon guzarida, oʻzbek hukmdori Abdulahadxon (1885–1910) hukmronligi davrida, Mir Kamoliddin ibn Mir Mahmud mablagʻlari evaziga bunyod etilgan.

Bizgacha madrasaning vaqf hujjatlari yetib kelgan boʻlib, hujjat qozi ul-quzzot Muhammad Baqoxoja ibn Muhammad Qozixoja muhrlari bilan tasdiqlangan.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda restavratsiyalash, zamonaviy foydalanishga moslashtirish ishlari rejalashtirilgan va bu ishlarni amalga oshirish maqsadida 60 million soʻm mablagʻ ajratilgan boʻlsada, madrasa hozirga qadar ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, undan kelajakda turistik xizmat koʻrsatish obʼekti sifatida zamonaviy foydalanishga topshirish rejalashtirilgan.

Buxoro shahridagi Mirzo Ulugʻbek MFYga qarashli Haqiqat nomli koʻchada joylashgan.

 Meʼmorchiligi 
Madrasa inshooti pishiq gʻishtdan 2 qavatli qilib qurilgan, 22 ta hujra, darsxona, masjid va zaruratxonadan iborat boʻlgan.

 Rivoyatlar 
Rivoyat qilinishicha, madrasa Qultagiyon guzarida yashagan Said Ahmad ismli bir boy kishining mablagʻiga qurilgan. Lekin madrasa qurilishida u ishtirok eta olmagan. Said Ahmadboy qurilish uchun barcha zarur narsalarni tayyor qiladi va toʻsatdan vafot etadi. Bu ishni oxiriga yetkazishni amakisi Mir Kamolga vasiyat qilib qoldiradi. Shu tariqa Mir Kamol bu ishni oxiriga yetkazadi va madrasa uning nomi bilan atalib qolgan ekan. Madrasaning bizgacha yetib kelgan vaqf hujjatida bu rivoyatga aloqador biror soʻz yozilmagan.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XX asrda qurilgan madrasalar
Turkum:1907-yilda qurilgan madrasalar
Asiriy madrasasi

Asiriy madrasasi (Mavlono Asiriy madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 1 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar ayanchli ahvolda qolib ketgan, xarobaga aylangan va yarim qismi saqlanib qolgan. Buzilib ketgan tomoni oʻrnida hozir odamlar uy-joy qurib olgan.

 Tarixi 
Madrasa XVI asrda Buxoro xonligi poytaxtining keyinchalik Mavlono Asiriy deb nomlangan guzarida, oʻzbek hukmdori Abdullaxon II (1557–1598) hukmronligi davrida, shoir Mirzo Jalol Asir ibn Mirzo Moʻmin Isfaxoniy mablagʻlari evaziga bunyod etilgan.

Bizgacha madrasaning vaqf hujjatlari yetib kelgan. Unda yozilishicha:

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash va restavratsiyalash ishlari rejalashtirilgan va bu ishlarni amalga oshirish maqsadida 100 million soʻm mablagʻ ajratilgan boʻlsada, madrasaning hozirga qadar saqlanib qolgan yarim qismi ayanchli ahvolda qolib ketgan. Xarobaga aylangan. Buzilib ketgan tomoni oʻrnida hozir odamlar uy-joy qurib olgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, undan kelajakda turistik xizmat koʻrsatish obʼekti sifatida zamonaviy foydalanishga topshirish rejalashtirilgan.

Buxoro shahridagi Mirdoʻstim nomli koʻchada joylashgan.

 Meʼmorchiligi 
Madrasa inshooti pishiq gʻishtdan 1 qavatli qilib qurilgan. Tarxi koʻpburchak shaklida boʻlgan.

 Rivoyatlar 
Rivoyatga koʻra, madrasaning barpo etililishi Somoniylar davrida ijod qilgan shoir as-Sariy nomi bilan bogʻliq boʻlgan. Lekin, oxirgi izlanishlarga koʻra, as-Sariy Buxoroga hech qachon kelmaganligi, boz ustiga, u Asiriy ham emasli va shoir Asiriy (Mirzo Jalol Asiriy) esa asli eronlik boʻlib, Buxoroga Isfahondan kelganligi, u Buxoroda Abdullaxon (1557–1598) davrida ancha vaqt yashab ijod qilganligi va ushbu madrasani qurdirganligi maʼlum boʻldi.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XVI asrda qurilgan madrasalar
Mehtar Anbar madrasasi

Mehtar Anbar madrasasi (Attor madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Hozirda madrasada Mehtar Anbar nomli mehmonxona faoliyat koʻrsatmoqda.

 Tarixi 
Madrasa 1870-yillarda Buxoro amirligi poytaxtining Mehtar Anbar guzarida, oʻzbek hukmdori Muzaffarxon (1860–1885) hukmronligi davrida bunyod etilgan.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

Hozirda inshootda Mehtar Anbar nomli mehmonxona oʻz faoliyatini olib boryapti.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Koʻkaldosh MFYga qarashli Bahouddin Naqshband nomidagi koʻchada joylashgan.

 Meʼmorchiligi 
Madrasa inshooti pishiq gʻishtdan 2 qavatli qilib qurilgan, 22 ta hujradan iborat.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XIX asrda qurilgan madrasalar
Turkum:1870-yilda qurilgan madrasalar
Domulla Hasan madrasasi

Domulla Hasan madrasasi (Domullo Hasan madrasasi, Bozori alaf madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Hozirda turistik xizmat koʻrsatish obʼekti sifatida zamonaviy foydalanishga topshirilgan

 Tarixi 
Madrasa XIX asrning boshlarida Buxoro amirligi poytaxtining Kokilayi xoʻrd guzarida, oʻzbek hukmdori Haydar (1885–1910) hukmronligi davrida, Hasan oxund ibn Xol az-Zarir al-Buxoriy (Domulla Hasan) mablagʻlari evaziga bunyod etilgan.

Domulla Hasan 1779-yilda tavallud topgan. Amir Haydar va amir Nasrullaxon davrlarida dastlab muftiy lavozimida faoliyat yuritadi, Koʻkaldosh madrasasida mudarrislik qiladi va oxundlik darajasiga koʻtariladi. U 1857-yil 21-iyunda 78 yoshida vafot etadi. Undan soʻng mazkur madrasaga oʻgʻli Abdulhaq mudarris boʻlib taʼyinlanadi.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash va taʼmirlash, hududini obodonlashtirish ishlari rejalashtirildi va bu ishlarni amalga oshirish maqsadida 5 million soʻm mablagʻ ajratildi.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda turistik xizmat koʻrsatish obʼekti sifatida zamonaviy foydalanishga topshirilgan. Katta koʻcha tarafidagi pastki hujralari doʻkonga aylantirilgan.

Buxoro shahridagi Koʻkaldosh MFYga qarashli Mehtar Anbar nomli koʻchada joylashgan.

 Meʼmorchiligi 
Madrasa inshooti pishiq gʻishtdan 2 qavatli qilib qurilgan, 23 ta hujradan iborat.

 

 
 

Turkum:Buxoro madrasalari
Turkum:Buxoro meʼmoriy yodgorliklari
Said Kamol madrasasi

Said Kamol madrasasi (Said Kamolbiy madrasasi; Kamolxoja madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Hozirda madrasada Amulet nomidagi mehmonxona oʻz faoliyatini olib bormoqda.

 Tarixi 
thumb|left|Hovuzi Mulloxon. Uning ortida Said Kamol madrasasi va Hasan Xoʻja masjidi, orqa fonda esa Fathulla qoʻshbegi madrasasi joylashgan.
Madrasa 1864–1865-yillarda Buxoro amirligi poytaxtining Fathullo qoʻshbegi (keyinchalik Said Kamol deb atalgan) guzarida, oʻzbek hukmdori Muzaffarxon (1860–1885) hukmronligi davrida, Mir Sayyid Kamol ibn Mir Abdurasul karvonboshi ismli shaxs mablagʻlari evaziga bunyod etilgan.

Bizgacha madrasaning vaqf hujjatlari yetib kelgan boʻlib, hujjat qozi Sadriddin ibn Mir Bayzo muhri bilan tasdiqlangan.

Sovetlar hukmronligi oʻrnatilgandan soʻng, madrasada talabalarning oʻqitilishi tugatilgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda unda Amulet nomidagi mehmonxona oʻz faoliyatini olib bormoqda.

Buxoro shahridagi Koʻkaldosh MFYga qarashli Bahouddin Naqshband nomidagi koʻchada joylashgan.

 Meʼmorchiligi 
Madrasa inshooti pishiq gʻishtdan 2 qavatli qilib qurilgan, 19 hujra va darsxonadan iborat.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XIX asrda qurilgan madrasalar
Turkum:1865-yilda qurilgan madrasalar
Mir Baqoboy madrasasi

Mir Baqoboy madrasasi (Xoja Mullo Mir Baqo madrasasi; Mir Boqiy tim madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida saqlanib qolmagan 2 qavatli madrasa. 1905–1911-yillarda qurilgan.

2019-yildan davlat himoyasidagi, lekin 2009—2010-yillarda yoʻq qilib yuborilgan "Oʻzbekiston madaniy meʼrosi obyekti".

Madrasani qayta tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u nomaʼlum sabablarga koʻra butkul buzib tashlangan va uning oʻrnida uy-joy qurilgan.

Yoʻq qilib yuborilgan madrasa 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga boshqa Mir Boqiy Tim madrasasi nomi ostida kiritilgan. 

 Tarixi 

Madrasa 1905–1911-yillarda Buxoro amirligi poytaxtining Toʻpxona guzarida, oʻzbek hukmdorlari Abdulahadxon (1885–1910) va Said Olimxon (1910–1920) hukmronligi davrida, Mir Baqoboy ismli shaxs mablagʻlari evaziga bunyod etilgan.

Mir Baqoboy Abdulahadxon davrida Buxoroning katta boylaridan biri boʻlgan. U asosan gilam va baxmal matosi bilan tadbirkorlik qilgan. Abdullaxon timida uning doʻkoni bor edi. Tijorat orqali orttirgan mablagʻi evaziga ushbu madrasani qurdirgan. Bizgacha madrasaning vaqf hujjatlari yetib kelgan.

Sovetlar hukmronligi oʻrnatilgandan soʻng, madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2015-yilda tadqiq qilish, favqulotda qismlarini boʻlaklarga ajratish, yoʻqotilgan qismini qayta tiklash, konstruktiv mustahkamlash va restavratsiyalash ishlari rejalashtirilgan va bu ishlarni amalga oshirish maqsadida 100 million soʻm mablagʻ ajratilganligiga qaramay, meʼmoriy yodgorlik 2009—2010-yillarda butkul buzib tashlangan va uning oʻrnida uy-joy qurilgan.

Yoʻq qilib yuborilgan bino 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga boshqa Mir Boqiy Tim madrasasi nomi ostida kiritilgan.

Buxoro shahridagi Mirzo Ulugʻbek MFYga qarashli Toʻpxona nomli koʻchada joylashgan edi.

 Meʼmorchiligi 
Madrasa inshooti pishiq gʻishtdan 2 qavatli qilib qurilgan boʻlgan, 22 hujra, darsxona va masjiddan iborat boʻlgan.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XX asrda qurilgan madrasalar
Turkum:1911-yilda qurilgan madrasalar
Tojikistonda inson huquqlari

Tojikiston Respublikasi Konstitutsiyasining 2-bobida inson huquqlari mustahkamlangan boʻlsa-da, mamlakatdagi korrupsiya hamda inson huquqlarining muntazam ravishda poymol etilishi demokratik va ijtimoiy islohotlar jarayonini sekinlashtirmoqda.

AQSh davlat departamenti 2009-yilda eʼlon qilgan hisobotida Tojikistonni inson huquqlarini buzishda ayblagan. Chegara bilmas muxbirlar tashkiloti tomonidan 2023-yil uchun tuzilgan matbuot erkinligi indeksida Tojikiston 180 ta mamlakat orasidan 153-oʻrinni egallagan.

 Yana qarang 
 Osiyoda inson huquqlari

 

 
 Human Rights Watch: Tojikiston (inglizcha)
 Tojikistonda senzura – (inglizcha)

Turkum:Tojikiston
Turkum:Inson huquqlari
Qozogʻiston — Pokiston munosabatlari

Qozogʻiston — Pokiston munosabatlari — Qozogʻiston va Pokiston oʻrtasidagi ikki tomonlama munosabatlar. Qozogʻiston mustaqilligini eʼlon qilganida Pokiston uning mustaqilligini tan olgan birinchi davlatlar qatoriga kirdi. Ikki mamlakat oʻrtasida diplomatik aloqalar 1992-yilda Qozogʻiston Prezidenti Nursulton Nazarboyevning Pokistonga rasmiy tashrifi davomida oʻrnatilganCooperation of the Republic of Kazakhstan with the Islamic Republic of Pakistan Kazakhstan Ministry of Foreign Affairs Retrieved 22-yanvar 2009-yil. . Pokiston va Qozogʻiston dunyodagi muammolarga umumiy yondoshishga, shuningdek oʻzaro birlikka, shuningdek birodarlikka va bir-birlari uchun xayrixohlikka asoslangan samimiy, iliq munosabatlarga ega.

2015-yilda Prezident Nursulton Nazarboyevning oʻzi „Pokiston bizning mustaqillik harakatimizni birinchilardan boʻlib qoʻllab-quvvatlaganini hech qachon unutmayman“ deb taʼkidlagan edi. Qozogʻiston dengizga chiqa olmaydigan mamlakat boʻlgani uchun, Pokiston tabiiy dengiz yoʻllarini va Yevrosiya markazini Arab dengizi va Janubiy Osiyo bilan bogʻlanishni taʼminlaydiTrade Development Authority of Pakistan Retrieved 13-oktabr 2008-yil.. 
 Qiyosiy tavsif 
 Nomi Pokiston Qozogʻiston Rasmiy nomi Pokiston Islom Respublikasi Qozogʻiston Respublikasi Gerbi 130px 130px Bayrogʻi Hududi 881,913 km² (340,509 sq mi) 2,724,900 km² (1,052,100 sq mi) Aholisi 212,742,631 18,448,600 Aholi zichligi 244.4/km² (633/sq mi) 7/km2 (18.1/sq mi) Poytaxti Islomobod Nur-Sulton Eng katta metropolitan hududi Karachi (14,910,352) Almati 2,039,376 Boshqaruv shakli Federal Parlament Respublika Unitar Prezidentlik Respublikasi Hozirgi rahbar Imran Khan Qosim-Joʻmart ToqayevRasmiy tillari Urdu Qozoq YaIM $324.73 milliardhttp://statisticstimes.com/economy/countries-by-projected-gdp.php $164.207 milliard Harbiy xarajatlari $9.6 milliard $2.4 milliard

 

Turkum:Qozogʻistonning ikki tomonlama aloqalari
Turkum:Pokistonning ikki tomonlama aloqalari
Qozogʻiston — Qatar munosabatlari

Qozogʻiston — Qatar munosabatlari — Qozogʻiston va Qatar oʻrtasidagi ikki tomonlama munosabatlar. Diplomatik aloqalar 1993-yilda oʻrnatilgan. Qozogʻistonning Dohada elchixonasi bor . Qatarning Nur-Sultonda elchixonasi mavjud.
 Diplomatik aloqalar 
Qozogʻiston va Qatar 1993-yil iyulda diplomatik munosabatlarni rasmiylashtiradigan rasmiy bitimni imzoladilar. Qozogʻiston Dohada 2007-yil may oyida oʻz elchixonasini tashkil etdi. Qatar elchixonasi 2016-yil oktabr oyida Qozogʻiston poytaxti Nur-Sultondaochildi. Ahmed bin Ali Al Tamimi Qatarning Qozogʻistondagi birinchi va hozirgi kundago doimiy elchisidir.
 Iqtisodiy aloqalar 
Qozogʻistonning yangi poytaxti Ostona qurilishiga Qatar ajratgan mablagʻlar yordam berdi. 6,8 million dollar Qatar tomonidan ushbu shaharda Islom markazi qurilishini moliyalashtirish uchun ajratilgan.

Qozogʻiston va Qatar oʻrtasidagi ikki tomonlama munosabatlarni yaxshilashga yordam berish uchun Qozogʻiston-Qatar qoʻshma hukumatlararo komissiyasi tuzildi. Toʻrtta uchrashuv oʻtkazilgan: 2000-yil iyun, 2001-yil may, 2009-yil oktabr va 2015-yil oktabrda.

Qatar-Qozogʻiston ishbilarmonlar kengashi birinchi yigʻilishini 2008-yil oktabr oyida oʻtkazdi. Uchrashuv davomida Qatarning gaz va neft sohasidagi biznes imkoniyatlari hamda qoʻshma korxonalarni qurish masalalari muhokama qilindi.

Ikkala mamlakat ham Islomiy bank sohasida hamkorlik qilmoqda, Qatar moliya markazi va Ostona xalqaro moliya markazi 2016-yil avgust oyida oʻzaro anglashuv memorandumini imzolaganlar.
 Mediya aloqalar 
Qatar Al-Jazeera konglomerati oʻzining Markaziy Osiyodagi filialini Olmaotada 2008-yil fevral oyida ochgan.
 Migratsiya 
2015-yil maʼlumotiga koʻra Qatarda 200 ga yaqin Qozogʻiston fuqarosi istiqomat qiladi. Ularning aksariyati Qatarning gaz va neft sanoatida ishlaydi.

 

Turkum:Qozogʻistonning ikki tomonlama aloqalari
Turkum:Qatarning ikki tomonlama aloqalari
Veb-dasturchi

Veb-dasturchi  — mijoz-server modeli yordamida Butunjahon oʻrgimchak toʻri dasni ishlab chiqishga ixtisoslashgan yoki u bilan shugʻullanadigan dasturchi. Ilovalar odatda mijoz uchun HTML, CSS va JavaScript, React js, server uchun PHP, ASP.NET (C#), Python, Node.js, Go yoki Javani va mijoz va server oʻrtasidagi aloqa uchun http serveridan foydalanadi. Veb-tarkibni boshqarish tizimi koʻpincha veb-ilovalarni ishlab chiqish va qoʻllab-quvvatlash uchun ishlatiladi.

 Taʼlim va litsenziyalash talablari 
Veb-dasturchi boʻlish uchun rasmiy taʼlim yoki litsenziyalash talablari mavjud emas. Biroq, koʻplab kollejlar va savdo maktablari veb-ishlab chiqishda kurs ishlarini taklif qilishadi. Internetda erkin foydalanish mumkin boʻlgan veb-ishlab chiqishni oʻrgatadigan koʻplab oʻquv qoʻllanmalar va maqolalar mavjud, masalan Basic JavaScript

Rasmiy taʼlim talablari mavjud boʻlmasa ham, veb-ishlab chiquvchi loyihalar bilan shugʻullanish veb-ishlab chiquvchilar deb atalishni istaganlar uchun quyidagi talablarga javob beradi:

 HTML, CSS va JavaScript.
 Yuqorida aytib oʻtilganlarning barchasi yoki baʼzilari kabi server/mijoz tomoni arxitekturasi.
 Dasturlash / kodlash / skriptlarni koʻplab server tomonidagi tillardan yoki ramkalardan birida (masalan, Perl, Python, Ruby, PHP, Go, Java, ASP.NET, Node.js)
 Maʼlumotlar bazasidan foydalanish qobiliyati
 EmberJS, ReactJS yoki AngularJS kabi oldingi vositalardan foydalangan holda bitta sahifali dastur yaratish

 Yana qarang 
 Vebsayt
Muhammad Ali Navroʻzov

Muhammad Ali Navroʻzov (Yoʻldoshev Muhammad Ali Alisherovich; 1991-yil, 23-avgust, Toshkent) — oʻzbek qoʻshiqchisi va aktyori.

 Biografiyasi 
Muhammad Ali Yoʻldoshev Alisherovich 1991-yil 23-avgustda Toshkentda tugʻilgan.

 Filmografiyasi 
+YilFilmRolIzoh2008Yigitlar2008Quvgʻin2009Xato2010Shaharlik olifta2010Oxirgi qarz2012Mehribonim2012Erka kuyov2012Onaizor2014Yigitali2014Qashqir2015Tilimdamas dilimda2019Shoqol

 

 
 

Turkum:Oʻzbekistonlik erkak aktyorlar
Turkum:Oʻzbekistonlik erkak qoʻshiqchilar
Turkum:Yashayotgan insonlar
Ulugʻbek Rahmatullayev

Ulugʻbek Rahmatullayev (1982-yil 29-yanvar, Toshkent, OʻzSSR) — oʻzbekistonlik xonanda.

 Hayoti 
Ulugʻbek Rahmatullayev 1982-yil 29-yanvarda Toshkentda tugʻilgan.

Bogʻcha va maktabda musiqa asboblari, ayniqsa mikrofonni olib qoʻshiq kuylab, sheʼr aytishni juda yoqtirgan. Maktabni bitirgandan soʻng Ulugʻbek Rahmatullayev Toshkent davlat sharqshunoslik institutining „Markaziy Osiyo Xalqlari tarixi“ fakultetini tamomlaydi. Shou-biznes sohasida 1999-yildan buyon professional sanʼatkor sifatida faoliyat yuritadi. Uning ilk „Yorim yoniga borsam“ qoʻshigʻi xit tarona darajasiga yetadi va shundan soʻng 2004-yilda shoir Bobur Bobomurod qalamiga mansub boʻlgan „Oydin, oydin kechalar“, „Sevma“, „Sen ketding“ va „Kapalak“ qoʻshiqlari ketma- ket xit qoʻshiqlar darajalariga yetdi..

Uning „Qizalogʻim“, „Qirmizi olma“, „Ona“ kabi qoʻshiqlari mashhurdir. Unvoni — Oʻzbekistonda xizmat koʻrsatgan artist.

 Konsertlari 
YilKonsert nomiKonsert zaliKunlari2012LayloyimsanXalqlar doʻstligi saroyi26,27 Oktabr2013"Sog'inib"27,28 Oktabr2014"Shirin orzu"16,17,18 Oktabr2015"Yoshlik qaytmaydi"5,6,7,8 Noyabr2016"Qirmizi olma"9,10,11,12,13 Noyabr2017"Sog'inch Fasli"8,9,10,11,12,13 Noyabr2018"Ey yurak"6,7,8,9,10,11,12 Noyabr2019"Seni izlab"6,7,8,9,10,11,12 Noyabr2022"Sizni sog'indim"9,10,11,12,13,14,15 Noyabr2024"Unutilmas Noyabr"8,9,10,11,12,13,14 Noyabr

Turkum:Yashayotgan insonlar
Turkum:Xonandalar
Turkum:Oʻzbekistonlik qoʻshiqchilar

 Diskografiyasi 
+YilNomiShoirBastakorIzohMubtalo boʻldum sangaAlisher Navoiy
Lochin va qishki askar

Lochin va qishki askar (The Falcon and the Winter Soldier) Malcolm Spellman tomonidan yaratilgan AQSh teleserialidir. Serial Oʻzbekistonda Kinoteatr telekanalida namoyish etilgan.

 

Turkum:COVID-19 pandemiyasi sababli premyerasi qoldirilgan teleseriallar
Turkum:Ingliz tilidagi televizion shoular
Turkum:Pages with unreviewed translations
Turkum:AQSh teleseriallari
Turkum:Disney+ das
Turkum:2020-yillar teleseriallari
Qozogʻiston — Janubiy Koreya munosabatlari

Qozogʻiston — Janubiy Koreya munosabatlari — Qozogʻiston va Janubiy Koreya oʻrtasidagi ikki tomonlama munosabatlar.

Ikki mamlakat oʻrtasida diplomatik aloqalar Qozogʻiston mustaqillikka erishganidan koʻp oʻtmay 1992-yil 28-yanvarda oʻrnatilganKazakhstan Korean Ministry of Foreign Affairs. Oʻsha vaqtdan beri ikki tomonlama aloqalar barqaror rivojlanib bormoqda. Ikki xalq oʻrtasidagi hamkorlik siyosiy, iqtisodiy va taʼlim sohalarida rivojlanmoqda. 
Tarix
Qozogʻiston va Janubiy Koreya rasmiy ravishda 1992-yil yanvar oyida ikki tomonlama diplomatik aloqalarni oʻrnatgan. Koʻp vaqt oʻtmay Janubiy Koreya Olmaotada, 1996-yil Qozogʻiston Seulda oʻz elchixonasini ochdiCooperation of the Republic of Kazakhstan with the Republic of Korea Kazakhstan Ministry of Foreign Affairs.

1995 va 1996-yillarda Qozogʻiston prezidenti Nursulton Nazarboyev rasmiy tashrif bilan Janubiy Koreyaga tashrif buyurdi. 2004-yilda Janubiy Koreya prezidenti Roh Moo Hyun rasmiy tashrif bilan Qozogʻistonga keldi. Keyingi prezident Li Myon Bak 2009-yilda Qozogʻistonga tashrif buyurdi. Prezident Pak Kin Xe 2014-yilda Qozogʻistonga tashrif buyurdi va Prezident Nazarboyev bilan iqtisodiy va sarmoyaviy hamkorlikni va texnologiyalar almashinuvini kuchaytirishga kelishib oldi.
 Madaniy va taʼlimdagi aloqalar 
2005-yilda Janubiy Koreya prezidenti Rohning Qozogʻistonga tashrifidan soʻng Koreyadagi Qozogʻistonshunoslik Uyushmasi tashkil etilgan. Uyushma ikki mamlakat oʻrtasidagi munosabatlarni yaxshilashga, shuningdek Qozogʻistondagi turli millat vakillarini akademik oʻrganishni yaxshilashga qaratilganKazakhstan folk dancing team performs in Korea.
 Koryo-saram 
1930-yillarning oxirida Sovet Ittifoqidagi minglab koreyslar Yaponiyaning josusligini oldini olish uchun Markaziy Osiyoga deportatsiya qilingan. Bugungi kunda ushbu koreyslar Koryo-saram deb nomlangan. Maʼlumotlarga koʻra, Qozogʻiston hududida 100,000 koreys millati vakillari yashaydi. Ushbu etnik koreyslarning mavjudligi ikki mamlakat oʻrtasidagi aloqalarni yanada mustahkamlashga yordam beradiJoint Statement of the Republic of Korea and the Republic of Kazakhstan South Korean Ministry of Foreign Affairs (September 2004).

 

Turkum:Qozogʻistonning ikki tomonlama aloqalari
Turkum:Janubiy Koreyaning ikki tomonlama aloqalari
Saʼdulla Begaliyev

Saydulla Begaliyevich Begaliyev (1954-yil, Oltinkoʻl tumani - 2021-yil 17-dekabr, Toshkent shahri.) — oʻzbek davlat arbobi. 2003-yil 25-maydan 2004-yil 25-mayga qadar Oʻzbekiston Respublikasi Qishloq va suv xoʻjaligi vaziri. 2004-yil 25-maydan 2006-yil 13-oktyabrgacha Andijon viloyati hokimi.

 Biografiyasi 
Saydulla Begalievich Begaliev 1954-yilda Andijon viloyati, Oltinko‘l tumanida tugʻilgan. 1979-yilda Farg‘ona politexnika institutini tugatgan. 

Turli yillarda Oltinko‘l tumanidagi qurilish tashkilotlarida turli vazifalarda, tuman ijroiya qo‘mitasi raisining qurilish ishlari bo‘yicha o‘rinbosari, Andijon viloyati qishloq xo‘jaligi boshqarmasi boshlig‘ining qurilish bo‘yicha o‘rinbosari lavozimlarida ishlagan. 1993-yildan 2001-yilgacha Izboskan tumani hokimi, 2001—2003-yillarda Qishloq va suv xo‘jaligi vazirining birinchi o‘rinbosari, 2003-yilda Toshkent viloyati hokimi o‘rinbosari,

2003-yil 25-maydan 2004-yil 25-mayigacha Oʻzbekiston Respublikasi Qishloq va suv xoʻjaligi vaziri lavozimida ishlagan .

2004-yil 25-maydan 2006-yil 13-oktyabrgacha Andijon viloyati hokimi siaftida viloyatni boshqargan.

Saydulla Begaliyev 2021-yilning 17-dekabr kuni Toshkent shahrida vafot etgan.

 

Turkum:Oʻzbekiston viloyatlari hokimlari
Turkum:Andijon viloyatining hokimlari
Turkum:1954-yilda tugʻilganlar
Turkum:2021-yilda vafot etganlar
Murodjon Azimov

Murodjon Berdialiyevich Azimov (1976-yil Qashqadaryo viloyati, Oʻzbekiston SSR, SSSR) – oʻzbek huquqshunosi va davlat arbobi. Qashqadaryo viloyati hokimi (2021-yildan, 2022-yildan tasdiqlangan).

 Biografiyasi 
Murodjon Azimov 1976-yil 16-mart kuni Qashqadaryo viloyatining Kitob tumanida tugʻilgan.
 Taʼlimi 
1998-yilda Toshkent yuridik institutini tugatgan.
 Mehnat faoliyati 
1998—2014-yillarda Qarshi shahar prokuraturasida tergovchi, Qashqadaryo viloyat prokuraturasida prokuror, viloyat prokurorining oʻrinbosari va tuman prokurori lavozimlarida ishlagan. 2014—2016-yillarda Buxoro viloyati prokurori, 2016—2018-yillarda Oʻzbekiston Respublikasi Bosh prokurorining oʻrinbosari lavozimida ishlagan.
2018—2021-yillarda Oʻzbekiston davlat bojxona qoʻmitasi raisi lavozimida faoliyat yuritgan. Bojxona xizmati general-mayori. 2021-yil 18-noyabr kuni Qashqadaryo hokimi vazifasini bajaruvchi etib tayinlandi. 2022-yil 22-apreldan Qashqadaryo viloyat hokimi.

 

Turkum:Yashayotgan insonlar
Turkum:Oʻzbekiston davlat qoʻmitalari raislari
Turkum:Oʻzbekiston generallari
Gʻaybullo Dilov

G'aybullo Dilovich Dilov (Buxoro viloyati, O'z SSR) - o'zbek davlat arbobi. 1998-yildan 2002-yil 31-maygacha Navoiy viloyati hokimi boʻlganhttps://centrasia.org/person2.php?st=1013880453.

 Biografiyasi 
1980-1996- yillarda Amu Buxoro kanal Qurilish tresti boshqaruvchisi
1996-1997- yillarda Shofirkon tuman hokimi
1997-1998- yillarda Buxoro viloyat hokimining 1-o'rinbosari Qishloq va suv xujaligi buyicha
1998 yil 11 noyabrdan Navoiy viloyati hokimi boʻlgan.
1996 yil Ozbekiston Respublikasida xizmat ko'rsatgan Irrigator
1997 yil DO'STLIK ordenlari bilan taqdirlangan
2002-yil 31-mayda O'zbekiston rahbari Islom Karimov viloyat hokimi vazifasidan ozod qilindihttps://ria.ru/20020601/162767.html.
Bahodir Qurbonov (sportchi)

Bahodir Qurbonov (1972-yil 5-dekabrda tugʻilgan) — oʻzbek yunon-rum kurashchisi, Osiyo chempioni. Oʻzbekiston Respublikasida xizmat koʻrsatgan sportchi (2000).

 Tarjimai holi 
1972-yilda Ishtixon shahrida tugʻilgan. 1994-yilda Osiyo oʻyinlarining bronza medalini qoʻlga kiritgan. 1995-yili Osiyo chempionatining kumush medali sohibi. 1996-yilda Atlantadagi Olimpiya oʻyinlarida ishtirok etgan, ammo u yerda atigi 16-oʻrinni egallagan. 1998-yilda Osiyo oʻyinlarining kumush medalini qoʻlga kiritgan. 1999-yilda Osiyo chempionatining kumush medali sovrindori boʻlgan. 2000-yilda Osiyo chempioni, Sidneydagi Olimpiya oʻyinlarida esa 5-oʻrinni egallagan.

Bahodir Qurbonov gimnastika boʻyicha Olimpiada chempioni Oksana Chusovitinaga uylangan. Ularning Alisher ismli oʻgʻillari tugʻilgan, shifokorlar unga leykemiya tashxisini qoʻyishgan. Oʻzbekistonda bu kasallikni davolashning iloji boʻlmagani uchun 2002-yilda oila Germaniyaga koʻchib oʻtishga majbur boʻlgan va Bahodir Qurbonov sport faoliyatini yakunlashga majbur boʻlgan.

 

 Baxodir Kurbanov — olimpiyskaya statistika na sayte Sports-Reference.com (angl.)
 Baxodir Kurbanov — profil na sayte International Wrestling Database (angl.)
 Baxodir Kurbanov
 Nekotorie sportsmeni dokazivayut, chto olimpiyskogo pensionnogo vozrasta ne suщestvuet

 

Turkum:Oʻzbekiston kurashchilari
Turkum:Yashayotgan insonlar
Turkum:1972-yilda tugʻilganlar
Turkum:5-dekabrda tugʻilganlar
Turkum:Oʻzbekistonlik erkak kurashchilar
Qobul Tursunov

Qobul Beknazarovich Tursunov (1964-yil, Navoiy tumani, Buxoro viloyati, Oʻzbekiston SSR, SSSR) — oʻzbek iqtisodchisi va davlat arbobi. Nurota tumani hokimi va Oliy Majlis Senatining byudjet va iqtisodiy islohotlar masalalari qoʻmitasi raisi boʻlib ishlagan. 2016-yil 25-dekabrdan 2021-yilga qadar Navoiy viloyati hokimi lavozimida ishlab kelgan.Xokimom Navoiyskoy oblasti stal Kabul Tursunov 2015-yilda III chaqiriq Oʻzbekiston Respublikasi Oliy Majlisi Senatiga saylangan.
 Biografiyasi 
 1964-yilda Buxoro viloyatining Navoiy tumanida (hozirda Navoiy viloyatida joylashgan) tavallud topgan.
 1993-yilda Toshkent davlat texnika universitetining Navoiy filialini, 2004-yilda Buxoro davlat universitetini, 2005-yilda esa Davlat va jamiyat qurilishi akademiyasini tamomlagan.
 1981-1986 — Navoiy tumani 18-koʻchma mexanizatsiyalashgan kolonnasida boshlagan. Bu yerda ishchi, keyinchalik xaridlar boʻyicha iqtisodchi boʻlib ishlagan.
 1986-1989 — „Davlatagrosanoat“ qoʻmitasi bosh axborot-hisoblash markazining Navoiy shahridagi 41-boʻlimi yetakchi muhandisi.
 1989-1997 — „Oʻzmatlubotqurilish“ trestiga qarashli „Navoiy“ koʻchma mexanizatsiyalashgan kolonnasi moliya-iqtisodiyot boʻlimi iqtisodchisi, boʻlim boshligʻi, trest direktorining iqtisodiyot boʻyicha oʻrinbosari.
 1997-2006 — „Qizilqumsement“ aksiyadorlik jamiyati taʼminot boʻlimi etakchi mutaxassisi, moliya-iqtisod boʻlimi boshligʻi oʻrinbosari, moliya-iqtisod boʻlimi boshligʻi.
 2006-2012 — Navoiy shahar „Baxt-Textile“ qoʻshma korxonasi bosh direktori oʻrinbosari, keyinchalik direktori.
 2012-2016 — Nurota tumani hokimi.
 2015-2021 — Oʻzbekiston Respublikasi Oliy Majlis Senatining aʼzosi.
 2016-2021 — Navoiy viloyati hokimiMirziyoev naznachil xokimom Navoiyskoy oblasti Kabula Tursunova.

 

Turkum:Oʻzbekiston viloyatlari hokimlari
Turkum:1964-yilda tugʻilganlar
Turkum:Yashayotgan insonlar
Turkum:Oʻzbekiston hokimlari
Turkum:Oʻzbekiston senatorlari
Turkum:Oʻzbek iqtisodchilari
Abduhafizboy madrasasi

Abduhafizboy madrasasi (Abdulhafizboy madrasasi, Hotam Hindu madrasasi, Hotam Xundi madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasa tarixiy hamda vaqf hujjatlarida Abduhafizboy (Abdulhafizboy) deb nomlangan. Hozirda esa, davlatning rasmiy hujjatlarida Hotam Hindu yoki Hotam Xundi nomlari ostida roʻyxatga olingan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar ayanchli ahvolda qolib ketgan.

 Tarixi 
Madrasa 1910-yilda Buxoro amirligi poytaxtining Soʻzangaron guzarida, oʻzbek hukmdori Abdulahadxon (1885–1910) hukmronligi davrida Abdumajid oʻgʻli Abduhafiz Buxoriy mablagʻlari evaziga bunyod etilgan.

2010-yilda ishlab chiqilgan Davlat dasturiga binoan, madrasani 2013-yilda tadqiq qilish, favqulotda qismlarini boʻlaklarga ajratish, tozalash, konstruktiv mustahkamlash, tiklash, restavratsiyalash va konservatsiyalash ishlari rejalashtirilgan va bu ishlarni amalga oshirish maqsadida 30 million soʻm mablagʻ ajratilganligiga qaramay, hozirda inshoot holati ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

2020-yil maʼlumotlariga koʻra, madrasaning butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Hamid Olimjon MFYga qarashli Soʻzangaron nomli koʻchada joylashgan.

 Meʼmorchiligi 

Madrasa inshooti pishiq gʻishtdan 2 qavatli qilib qurilgan.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XX asrda qurilgan madrasalar
Turkum:1910-yilda qurilgan madrasalar
Rashid madrasasi

Rashid madrasasi (Abdurashid madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar taʼmirtalab ahvolda qolib ketgan.

 Tarixi 
Madrasa XIX asrning 2-yarmida Buxoro amirligi poytaxtining Mextar Shafeʼ (keyinchalik Hovuzi Rashid deb nomlangan) guzarida, oʻzbek hukmdori Muzaffarxon (1860–1885) hukmronligi davrida, Abdurashid (Rashid) ismli afgʻonistonlik boy savdogar mablagʻlari evaziga bunyod etilgan. Abdurashid afgʻon Muzaffarxon davrida Buxoroda choy bilan ulgurji savdo qiladigan katta savdogarlardan biri boʻlgan U madrasa oldida marmardan ishlangan katta hovuz ham qurdirgan.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2013-yilda tadqiq qilish, favqulotda qismlarini boʻlaklarga ajratish, tozalash, konstruktiv mustahkamlash, tiklash, restavratsiyalash va konservatsiyalash, zamonaviy foydalanish uchun hozirlash ishlari rejalashtirilgan va bu ishlarni amalga oshirish maqsadida 50 million soʻm mablagʻ ajratilganligiga qaramay, hozirda inshoot holati taʼmirtalab ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Hamid Olimjon MFYga qarashli Bahouddin Naqshband nomidagi koʻchada joylashgan.

 Meʼmorchiligi 

Madrasa inshooti pishiq gʻishtdan 2 qavatli qilib qurilgan. 25 hujradan tashkil topgan.

 Rivoyatlar 
Naql qilinishicha, savdogar Abdurashidning bir tantiq xotini boʻlgan ekan. U har kuni turmushidan nolib: «Uni olib ber, buni olib ber» — deya janjal qilaverib erini holi-joniga qoʻymabdi. Bunday injiqliklardan bezor boʻlgan Abdurashid bir kuni xotinining taqib yurgan taqinchoqlarini shartta olib qoʻyibdi va ularni sotib, puliga oʻzi bunyod ettirgan madrasa oldiga marmardan ishlangan katta hovuz qurdirgan ekan.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XIX asrda qurilgan madrasalar
Chuqur madrasasi

Chuqur madrasasi (Kattaxoja madrasasi; Mavlaviy Sharif madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 1 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar qarovsiz va ayanchli ahvolda qolib ketgan.

 Tarixi 
Madrasa XVIII asrning 1-yarmida Buxoro xonligi poytaxtining Mavlono Sharif guzarida, Ashtarxoniylar (Joniylar) oʻzbek sulolasi hukmronligi davrida, Asomiddinxoja (Kattaxoja) ismli shaxs mablagʻlari evaziga bunyod etilgan.

Asomiddinxoja (zamondoshlari Kattaxoja deb ham atashgan), Mavlaviy Sharifning nevarasi edi. Kattaxoja Ashtarxoniylar davrida qozikalon lavozimida ishlagan. U oʻz davrida ajdodlari yoʻlini davom ettirib Mavlaviy Sharif xonaqosi faoliyatida qatnashadi. Madrasalarda mudarrislik qiladi. Ayni paytda, u xonaqoh orqasida yangi madrasa qurdiradi. Mavlaviy Sharif xonaqosi keyingi davrlarda ham tariqat ahlining doimiy goʻshalaridan biri hisoblanardi. Bu hol shoʻrolar inqilobiga qadar davom etgan. Madrasa atrofdagi binolarga nisbatan chuqurroq yerda joylashgani tufayli keyinchalik Chuqur madrasa nomini oladi.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2010-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash ishlari rejalashtirilgan va bu ishlarni amalga oshirish maqsadida 60,3 million soʻm mablagʻ ajratilganligiga qaramay, hozirda inshoot qarovsiz va ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

2020-yil maʼlumotlariga koʻra, Chuqur madrasasining butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Mirzo Ulugʻbek MFYga qarashli X. Ashurov nomidagi koʻchada joylashgan.

 Meʼmorchiligi 
Madrasa inshooti pishiq gʻishtdan 1 qavatli qilib qurilgan. 23 hujradan tashkil topgan.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XVIII asrda qurilgan madrasalar
Husayni madrasasi

Husayni madrasasi (Muhammad Yunusbiy madrasasi; Muhammad Yunusbiy inoq madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 1 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar taʼmirtalab ahvolda qolib ketgan.

 Tarixi 
Madrasa 1884—1885-yillarda Buxoro amirligi poytaxtining Turki Jandiy guzarida, oʻzbek hukmdorlari Muzaffarxon (1860–1885) va Abdulahadxon (1885–1910) hukmronliklari davrida, Muhammad Yunusbiy ismli shaxs mablagʻlari evaziga bunyod etilgan.

Muhammad Yunusbiy Chorjoʻy bekligi hokimi va inoq vazifasida ishlagan.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2015-yilda tadqiq qilish, konstruktiv mustahkamlash, tiklash, restavratsiyalash va zamonaviy foydalanish uchun hozirlash ishlari rejalashtirilgan va bu ishlarni amalga oshirish maqsadida 20 million soʻm mablagʻ ajratilganligiga qaramay, hozirga qadar inshoot taʼmirtalab ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Turki Jandiy MFYga qarashli Namozgoh koʻchasida joylashgan.

 Meʼmorchiligi 
Madrasa inshooti pishiq gʻishtdan 1 qavatli qilib qurilgan. 14 hujradan tashkil topgan.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XVIII asrda qurilgan madrasalar
Mirzo Hamdam madrasasi

Mirzo Hamdam madrasasi — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar ayanchli ahvolda qolib ketgan.

 Tarixi 
Madrasa 1897—1898-yillarda Buxoro amirligi poytaxtining Koʻkaldosh guzarida, oʻzbek hukmdori Abdulahadxon (1885–1910) hukmronligi davrida, Mirzo Hamdam ibn Mirzo Muhammad Aʼzim ismli shaxs mablagʻlari evaziga bunyod etilgan.

Bizgacha madrasaning vaqf hujjatlari yetib kelgan boʻlib, hujjat amir Abdulahadxon va qozi Mir Baxriddin ibn Sadriddin muhrlari bilan tasdiqlangan.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2014-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash, restavratsiyalash, hududini obodonlashtirish ishlari rejalashtirilgan va bu ishlarni amalga oshirish maqsadida 120 million soʻm mablagʻ ajratilganligiga qaramay, hozirga qadar inshoot ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Buxoro shahridagi Imom Buxoriy MFYga qarashli Roʻgʻangaron koʻchasida joylashgan.

 Meʼmorchiligi 
Madrasa inshooti pishiq gʻishtdan 1 qavatli qilib qurilgan. 18 hujradan tashkil topgan.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XIX asrda qurilgan madrasalar
Turkum:1898-yilda qurilgan madrasalar
Kunjak madrasasi

Kunjak madrasasi (Hammomi kunjak madrasasi; Hoji Yoʻldosh madrasasi; Yoʻldoshboy madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 1 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

 Tarixi 
Madrasa XX asring boshida Buxoro amirligi poytaxtining Hammomi kunjak guzarida, oʻzbek hukmdori Abdulahadxon (1885–1910) hukmronligi davrida, Hoji Yoʻldosh ibn Soliboy ismli shaxs mablagʻlari evaziga Hammomi kunjak masjidi yonida bunyod etilgan. Shu sababdan ham bu oʻquv dargohi Hoji Yoʻldosh yoki Yoʻldoshboy madrasasi nomlari bilan ham yuritiladi.

Bizgacha madrasaning vaqf hujjatlari yetib kelgan boʻlib, hujjat qozi Mir Baxriddin ibn Sadriddin muhri bilan tasdiqlangan.

Sovetlar hukmronligi oʻrnatilganidan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2014-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash, restavratsiyalash, zamonaviy foydalanishga moslashtirish ishlari rejalashtirildi va bu ishlarni amalga oshirish maqsadida 5 million soʻm mablagʻ ajratilgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

2020-yil maʼlumotlariga koʻra, Kunjak madrasasining butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Imom Buxoriy MFYga qarashli Amiriy koʻchasida joylashgan.

 Meʼmorchiligi 
Madrasa inshooti pishiq gʻishtdan 1 qavatli qilib qurilgan. 7 hujradan tashkil topgan (ilgari 10-12 hujrasi boʻlgan).

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XX asrda qurilgan madrasalar
Monique van Vooren

Monique van Vooren (1927-yil 25-mart — 2020-yil 25-yanvar) belgiyalik va amerikalik aktrisa va raqqosadir.

 Hayoti 
Monique Belgiyaning Brussel shahrida tugʻilgan boʻlib, otasi — George Bronz (yoki Bronze), onasi — Louise van Vooren. Monique figurali uchish boʻyicha chempion boʻlgan hamda Belgiya goʻzallik qirolichasi unvoniga sazovor boʻlgan. U falsafa va tillarni, jumladan ingliz, italyan, fransuz, nemis, ispan, golland va yunon tillarida soʻzlashishni oʻrgangan. 1946-yilda u ilk marotaba AQShga tashrif buyuradi.

1950-yilda Monique Italiyada aktrisa sifatidagi karyerasini Gianina rolida Leonide Moggi tomonidan suratga olingan „Tomorrow Is Too Late“ kinodramasida boshlagan. U taniqli italiyalik rejissor Pyer Paolo Pasolinining „Dekameron“ filmida rol ijro etdi. Brodveyda van Vooren Jon Murray Andersonning „Almanax“ va „Oydagi odam“ filmlarida rol oʻynagan. 60-yillar oxiri-70-yillar boshlarida u Fransiya, Italiya va AQSh kabi mamlakatlarda suratga tushgan.

Monique van Vooren 2020-yil 28-yanvarda New Yorkda 92 yoshida vafot etdi.https://www.hollywoodreporter.com/news/monique-van-vooren-dead-actress-tarzan-she-devil-batman-dies-at-92-1274182

 Filmografiyasi 
+YilAsl nomiOʻzbekcha nomi1958GigiGigi1973Sugar CookiesShakarli pechene1957Ten Thousand BedroomsOʻn mingta yotoqxona1968BatmanBatman1959Sunday ShowcaseYakshanba vitrinasi1987Wall StreetWall Street 1950Tomorrow Is Too LateErtaga juda kech2012Greystone ParkGreystone bogʻi

 

 
 

Turkum:1927-yilda tugʻilganlar
Turkum:2020-yilda vafot etganlar
Turkum:Belgiyalik aktrisalar
Turkum:Amerikalik aktrisalar
Turkum:Amerikalik televideniye aktrisalari
Kerem Bursin

Kerem Bursin (tugʻ. 1987-yil 4-iyun; Istanbul, Turkiya) — „Quyoshni kutish“, „Sharaf masalasi“ va „ Mening eshigimni taqillat“ kabi loyihalardagi roli bilan tanilgan turkiyalik aktyor.

 Biografiyasi 
Kerem Bursin 1987-yil 4-iyunda Turkiyaning Istanbul shahrida tugʻilgan. Uning oilasi tez-tez koʻchib yurgan va u turli mamlakatlarda, jumladan Shotlandiya, Indoneziya, BAA, Malayziya va AQShda yashaganhttps://web.archive.org/web/20160505023323/http://twitchfilm.com/2010/10/hunks-of-horror-sharktopus-2010-interview-with-kerem-bursin.html#https://web.archive.org/web/20171004035759/http://www.teenmgzn.com/2013/09/kerem-bursin-nasl-kzlardan-hoslandg.html#more#more. Uning ota-onasi Texasda (AQSh) yashaydi. Aktyor bolaligini eslaydi va intervyuda katta ishtiyoq bilan gapiradi. 1999-yilda, 12-yoshida, u oilasi bilan AQShga koʻchib oʻtdi. Oʻrta maktabni tugatgandan soʻng, u Bostonga koʻchib oʻtdi va u yerda Emerson kollejining marketing boʻlimiga oʻqishga kirdi, shuningdek oʻqish paytida aktyorlik saboqlarini oldi. U AQShda oʻtkazilgan oʻrta maktablar tanlovida teatrning eng yaxshi aktyori sifatida tanlangan. Aktyor boʻlishdan oldin u haydovchi boʻlib ishlagan. Kerem jozibali sharqona koʻrinishga ega boʻlib, bu unga oʻzini namuna sifatida anglashga imkon berdihttps://stories-of-success.ru/iskusstvo/kerema-bursina. Ushbu aktyorning tarjimai holi shuni koʻrsatadiki, imkonsiz narsa yoʻq. Asosiysi, oʻz oʻrningizni topishdir.

Bursin ilgari Amerika televizion filmlarida, jumladan, Sharktopusda 2010-yilda suratga tushgan. 2013-yil 9-sentyabrda u Line uchun eʼlonda paydo boʻldihttps://web.archive.org/web/20171008180638/http://www.teenmgzn.com/2013/10/gunesi-beklerken-oyuncular-beyaz-sova.html#. U „Quyoshni kutish“ teleserialidagi Kerem Sayer rolidan keyin katta mashhurlikka erishdihttps://web.archive.org/web/20141022020110/http://www.milliyet.com.tr/. 2016-yilda u sobiq sevgilisi Serenay Sarikaya bilan birga Movi Jeans brendining yuzi boʻlgan. Bursin Gollivud-Turkiya mahsulotlarini kuzatib boradi va aktyorlikda ingliz va turk tillaridan foydalanishni afzal koʻradi. Altan Denmez Bursinni oʻzining navbatdagi „Faxriy modda“ serialidagi bosh rolga taklif qildi. Bursin tomonidan ijro etilgan Yigit Qilich beparvo va makkor, muttaham va xudbin boʻlib chiqdi. Keyin Keremning ijodiy faoliyatida tanaffus boʻldi. U 2017-yilda aktyorlikka qaytdi — Chagra Vil Lostuvala va Ender Mixlarning „Bu shahar sizni taʼqib qiladi“ koʻp qismli dramasida. 2020-yilda Bursin Xande Erchel bilan birga „Mening eshigimni taqillat“ teleserialidagi bosh rolga taklif qilindihttps://www.imdb.com/title/tt12439466/.

 

Turkum:Yashayotgan insonlar